cyanic-selkie/wikianc huggingface dataset:
Amstel Gold Race
Nosaukumam nav tieša saistība ar Amstelas upi, kas atrodas visai tālu no sacensību trases, bet gan ar sacensību sponsoru — Amstel alus darītavu.
Deivs Bolands
Spēlētāja karjera
2013. gada NHL drafta maiņu darījumu rezultātā Bolands tika aizmainīts uz Toronto "Maple Leafs", savukārt 2014. gada vasarā Bolands noslēdza piecu gadu līgumu ar Floridas "Panthers", taču 2016. gada augustā tika aizmainīts uz Arizonas "Coyotes", taču tās rindās laukumā tā arī nekad nedevās.
Stabuļnīki (Vārkavas pagasts)
Stabuļnīki (arī Stabulnieki) ir ciems Vārkavas novada Vārkavas pagastā. Atrodas pagasta centrālajā daļā 7,6 km no pagasta centra Vārkavas, 9,8 km no novada centra Vecvārkavas un 215,3 km no Rīgas.
Apdzīvotā vieta atrodas netālu no autoceļa V750 (Stolderi–Vecvārkava), Bleidas ezera dienvidrietumu krastā.
Kolkas ledājs
Kolkas ledājs (os) ir ledājs Ziemeļosetijā, Krievijā, netālu no Kazbeka kalna. Ledājs ir spējīgs pulsēt — t.i. uzkrāt un atbrīvot ledu vienā paņēmienā, lai gan netiek uzskatīts par klasisku pulsējošo ledāju. Tā pēdējā noslīdēšana notika 2002. gada 20. septembrī, prasot ap 140 cilvēku upurus.
Apraksts
11 km dziļumā zem ledāja atrodas magmas rezervuārs, kura augšdaļa ir 4 kilometru dziļumā un karstas vulkāniskās gāzes pa mikroplaisām var sasniegt ledāja gultni. Ledājs atrodas tuvu neaktīvajam Kazbeka vulkānam, kurā turpinās vulkāniskie gāzu ķīmiskie procesi, un seismiski aktīvā zonā, kurā 2002. gada jūnijā-septembrī tika fiksētas ap 20 nelielas zemestrīces, viena no tām ar epicentru 9 km no Kolkas.
Nobrukumi
Kolkas ledājam zināmas divas lēnas un nenovedušas pie katastrofām noslīdēšanas 1834. un 1969. gadā un divi spēji nobrukumi ar cilvēku upuriem 1902. un 2002. gadā. Vietējie iedzīvotāji ir apzinājušies ar ledāju saistītās briesmas, kas ir redzams no aulu neparastā izvietouma. Lielākā daļa Kaukāza kalnu ieleju apmetņu tika uzceltas upju ielejās, tomēr Genaldonas ielejā visi Karmadonas aizas vecie auli būvēti ielejas nogāzēs vai pat uz tuvējo grēdu virsotnēm. Taču mūsdienās ielejā tika uzceltas vairākas apdzīvotās vietas, paļaujoties uz nepareiziem ledāja potenciāla aprēķiniem, tai skaitā nelikumīgas būvniecības ceļā.
1834. vai 1835. gada noslīdējums
Par šo noslīdējumu nav nekādu dokumentu, taču zināms, ka tas bijis lēns un bez katastrofālām sekām.
1902. gada nobrukums
Pirmais dokumentētais nobrukums notika 1902. gada 3. jūlijā neparasti karstas vasaras vidū, kad vidējā temperatūra bija par 2,7°С augstāka nekā parasti. Jūnijā un jūlija sākumā notika virkne spēcīgu lietavu, upju baseinus piepildot ar lietus un kušanas ūdeņiem, un jūnija vidū Kolkas ledāja mēle sāka kustību. Netālu esošajās apdzīvotās vietās bija dzirdama skaļa sprakšķēšana, un brīžiem Genaldonas upe pārvērtās par melnu dubļu straumi. Līdz jūnija beigām šaurajā aizā blakus Maili ledājam bija redzama stipri ieplaisājusi ledāja mēle. Pēc tam mēle daļēji sabruka, īslaicīgi aizsprostojot upi. Tad ledus, ūdens un morēna materiāla masa izveidoja dubļu plūsmu, kas šļācās pa upes tecējumu, apstājoties netālu no Tmenikau aula augstu nogāzē. Pēc tam ledājs, turpinot savu kustību, aizsprostoja aizu, liekot tai piepildīties ar kušanas ūdeni.
Otrais dubļu plūsmas pārrāvums notika 6. jūlijā, kad 9 km garš ielejas posms tika aprakts zem ledus un akmeņu masas. Tās biezums brīžiem tuvojās 50 m, ielejas nogāžu noberzums sasniedza 100 m augstumu. Domājamais ledus daudzums, kas bija nobrucis ielejā, aizsprostojot aizu, pārsniedza 100 miljonus m³. Dūņu plūsmas ātrums vidēji bija 60—70 km/h, sasniedzot maksimālo ātrumu 100 km/h. Ap 36 cilvēku un ap 1800 lopu gāja bojā, tika sagrauts Karmadonas karsto avotu kūrorts.
1969.—1970. gada noslīdējums
Noslīdenis formāli sākās 1969. gada 28. septembrī. Tā kā tas notika vēsākā sezonā ar minimālu ledāja baseinā aizkavējušos kušanas ūdeņu daudzumu, notikums risinājās lēni. Līdz 4. oktobrim Kolkas mēle atkal sasniedza Maili ledāju, pārvietojusies par 1,3 km ar vidējo ātrumu 10 m/h. Pēc samērā mierīga mēneša līdz novembra sākumam ledājs atkal sāka kustēties. 100—130 m bieza lauzta ledus masa bloķēja Verhņijkarmadonas avotus un ieslīdēja Genaldonas ielejas augšdaļā ar ātrumu 20—50 m dienā. Līdz 1970. gada janvārim tā bija apstājusies, pavisam ledājs bija pagarinājies par 4,1 km un nokāpis lejup 800 m.
2002. gada nobrukums
Līdz šim katastrofālākais nobrukums notika 2002. gada 20. septembrī 20:08, kad ledus, ūdens un akmeņu masa ar ap 150 km/h ātrumu izšļācās 18 km garā ielejas posmā līdz Karmadonas aizai līdz 200 m platā straumē, un ledainu dubļu plūsma virzījās vēl 12 km. Ledus gandrīz nekavējoties sāka kust, radot jaunus ezerus un applūstot dažām apdzīvotām vietām, kuras pretēji vecajām tradīcijām bija uzceltas ielejas lejasdaļā. Dubļu plūsmas augstums sasniedza 140 m, gruvešu augstums pie klinšu sienas sasniedza 100 m. Ņižņijkarmadonas ciems kopā ar vairākām atpūtas mājām blakus upei tika iznīcināti. Vismaz 125 cilvēki tika nogalināti un daudzi citi tika ievainoti. Ciemats nav ticis atjaunots. Tā kā kušanas dēļ ciematu applūšana turpinājās, 25. septembrī ar spridzināšanu tika mēģināts novērst Gornajasanibas ciemata applūšanu, tomēr tas neizdevās. Izveidojies Sanibas ezers bija ar 3—10 km³ tilpumu un viņš draudēja ar jaunu bīstamu pārrāvumu caur Karmadonas aizu.
Nobrukuma rezultātā ledājs uz laiku izzuda, atstājot tukšu cirku. Lielais zemledus ūdens daudzums praktiski izsvieda visu ledāju no tā mājvietas, kas ir ļoti rets gadījums. Tomēr tas atkal parādījās 2 gadus vēlāk un atkal sāka pieaugt.
Notikums guva plašāku ievērību, jo tajā gāja bojā Krievijas filmēšanas grupa, ieskaitot aktieri Sergeju Bodrovu jaunāko. Pateicoties tam, tika radītas vairākas sazvērestības teorijas. Cita starpā tika norādīts, ka glaciologi bija prognozējuši, ka noslīdēšana sāksies tikai ap 2030. gadu un būs lēna, analoģiska 1969. gadam. Zinātnieki savukārt iebilda, ka kopš 1990. gada pētījumi bija apturēti novērošanas sistēmas sabrukuma un naudas trūkuma dēļ. Pastāv arī versija, ka ledus kušana paātrinājusies, jo Kazbekā atkal pieaug vulkānisma procesi, par ko liecina sērūdeņraža pārpilnība ledāja vietnē. Agrāk šāda aktivitāte ledāja vietā netika novērota, tomēr karstie Karmadonas avoti (virs +60 °C) liecina, ka vulkāniskie procesi apkaimē nav apstājušies. Pastāv arī viedoklis, ka notikumu izprovocējis augstāk esoša ledus masīva nobrukums, vai daudzi faktori — seismiskie, meteoroloģiskie un vulkāniskie — reizē. Tiek norādīts arī, ka 1995.—2002. gada vidējās temperatūras šajā rajonā ievērojami pārsniegušas normu un ledāji kusuši 1,5—2 reizes ātrāk, kas palielinājis ūdens masu zem ledāja.
2020. gados ledāja nobrukušās atliekas Genaldonas ielejā ir praktiski nokusušas, tomēr izveidojies akmeņu un sacietējušu dubļu vairogs neļauj veikt meklējumus nobrukuma izpostītajā teritorijā.
Ārciema stacija
Ārciema stacija (arī Stacijas gals) ir ciems Limbažu novada Pāles pagastā. Atrodas pagasta ziemeļaustrumu rietumu daļā.
1911. gadā vairākus kilometrus uz ziemeļiem no Ārciema muižas centra atklāja šaursliežu dzelzceļa līnijas Ainaži—Valmiera—Smiltene vilcienu izmaiņas punktu Erkull, ko 1919. gadā pārdēvēja par Ārciemu. 1977. gadā vilcienu kustību caur Ārciema staciju pārtrauca. Apdzīvotā vieta veidojusies ap Ārciema staciju.
Tealliocarididae
Apraksts
Sākotnēji tika uzskatīts, ka Tealliocaris ģintij uz karapaksa ir tikai viens sānu ķīļu pāris. Taču 2013. gadā Neils Klarks parādīja ka arī tipveida sugai Tealliocaris woodwardi ir divi sānu ķīļu pāri, līdzīgi kā Pseudotealliocaris ģintij, kas lika apšaubīt Pseudotealliocaris ģints pastāvēšanu.
Sistemātika
Dzimtā ir zināmas 2 ģintis un 9 sugas.
(†) - izmirušu organismu grupa.
1751. gads Latvijā
Šajā lapā ir apkopoti '''1751. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Venjamins Blūms
Venjamins Blūms (, dzimis, miris ) bija gleznotājs un pedagogs, Venjamiņa Blūma zīmēšanas un gleznošanas skolas Rīgā īpašnieks.
Dzīvesgājums
Dzimis 1861. gadā Odesas karaīmu ģimenē, pārgājis pareizticībā. Mācījās Pēterburgas Mākslas akadēmijā (1879-1886), kur ieguva divas sudraba medaļas (1883, 1885). 1895. gadā ieradās Rīgā un atvēra savu zīmēšanas un gleznošanas skolu Pauluči ielā 15, kas tajā laikā bija nozīmīgākā mākslas mācību iestāde līdzās Rīgas vācu amatnieku biedrības amatniecības skolai. Kā gleznotājs mazpazīstams, darinājis žanra ainas, kas daiļradē bija tuvas peredvižņikiem, konservatīvs, neatzina jaunu izteiksmes līdzekļu meklējumus, karoja pret impresionistu paleti, viņu paņēmieniem un atklājumiem.
Miris pilsoņu kara laikā 1919. gadā Krievijā.
Alus piens
Alus piens, siltalus, karsēklis jeb bieķēzis (no de — 'alus siers') ir dzēriens, ko gatavo savārot vai sajaucot kopā karstu pienu ar alu, reizēm iedrupinot iekšā arī maizi. Dzēriens dažkārt arī saukts par tirgus alu, jo to mēdza gatavot no iepriekšējā dienā tirgū pirkta alus.
Pirmās ziņas par dzēriena gatavošanu Latvijā ir no vēlīnajiem viduslaikiem. 17. gadsimtā Rozins Lentilijs apcerējumā „Šis tas ievērības cienīgs par Kurzemi” raksta:
Līdzīgs dzēriens gatavots arī Igaunijā, Somijā un Zviedrijā. Igaunijā alus karstajā pienā iekults, un dažkārt tajā iedrupināta arī apgrauzdēta maize, bet Dienvidigaunijā — siers. Savukārt Somijā un Zviedrijā alus iebiezināts ar sieru un maizi.
Lielie Mukoni
Lielie Mukoni ir ciems Vaboles pagastā, Augšdaugavas novadā. Atrodas 218 km attālumā no Rīgas.
Ciema apkārtnē atrodas Paukštānu ezers.
Dunavas katoļu baznīca
Vēsture
Dunavas pirmais dievnams ir bijis koka ēka, ko 1785. gadā uzcēlis muižnieks grāfs Jānis Zībergs Jaunavas Marijas godam. Tas atradies tagadējās mūra baznīcas priekšā. Vietā, kur tagad atrodas Misiju krusts, bijis vecā dievnama altāra vieta. Baznīca bijusi 14 asis gara un 7 asis plata, tajā bijis viens altāris Svētās Ģimenes godam. Pie baznīcas darbojusies jezuītu misija.
1893. gadā, redzot, ka Rubeņos prāvests Ādams Dobkievičs uzcēlis jaunu baznīcu, muižnieks Plāters juties neērti un solījies Dunavā uzcelt vēl staltāku un varenāku dievnamu nekā Rubeņos. 1890. gadā Dunavā par prāvestu kļuvis Antons Švatelis, kura vadībā par draudzes un grāfa Plātera dotajiem līdzekļiem uzsākta jauna dievnama celtniecība. Sarkanie ķieģeļi tika iepirkti Daugavpils apkārtnē, baržās pa Daugavu tie tika nogādāti līdz Dunavai, kur tos izkrāva un ar zirgiem nogādāja līdz būvei. 1900. gadā baznīca tika uzcelta. Grāfs solījumu bija izpildījis, dievnams greznībā un krāšņumā pārspējis Rubeņu baznīcu, tā būve bija izmaksājusi 16 000 rubļu.
Pirmā pasaules kara laikā baznīca tika izpostīta — tika sašauta dienvidu siena, mūra velves griestos, tornis, cietis viens pīlārs, jumts, altāri, logi, soli un ērģeles. Lielgabala šāviņu pēdas joprojām ir redzamas baznīcas mūros. Pēc kara dievkalpojumus noturēja klētī un sākās dievnama pakāpeniska atjaunošana pēc 1906. gadā izstrādātā prāvesta J. Paļukas meta. Bebrenes baznīcas prāvests V. Strelēvičs Dunavas baznīcai ieguva 12 ha zemes un 1 ha kapsētai. 1923. gadā prāvests Broņislavs Dūre uzbūvēja plebāniju, saimniecības ēkas un sagatavoja materiālus dievnama remontam. 1928. gadā par prāvestu kļuva Antons Rukmanis, kurš atjaunoja sagrauto baznīcu, palīdzot labvēļiem no Krāslavas. 1928. gada 21. oktobrī to no jauna iesvētīja Nīcgales baznīcas prāvests J. Janovičs.
Eksterjers
Baznīca ir sarkanu ķieģeļu mūra celtne, būvēta gotikas stilā, 30 metrus gara, 20 metrus plata ēka ar vienu 35 metrus augstu torni, kas izbūvēts dievnama priekšā. Tornī iekārts 6 pudus smags zvans. Skārda jumts. Ieejas durvis no gala un sakristejas. Dievnamu ieskauj dārzs, ko noslēdz metāla žogs. Dārzā dievnama priekšā uzstādīts Misiju krusts un pa kreisi sānos uz mūra postamenta Jaunavas Marijas statuja. Šeit, dārzā, arī apbedīti prāvesta Antona Rukmaņa vecāki un baznīcas labdaris Kainickis, redzamas viņu kapu vietas.
Interjers
Tā ir trīs navu telpa ar koka dēļu grīdu un mūra griestiem, kas veidoti velvē. Virs ieejas ir koratelpas, kas atrodas virs mūra sienas pīlāriem, kurās agrāk bija ērģeles, bet tās gājušas bojā Pirmajā pasaules karā, tāpēc ir tikai harmonijs. Griestu velves balstās uz četriem sarkano ķieģeļu pīlāriem, dievnamu sadalot trijās navās. Presbitērija abās pusēs ir sakristejas. Presbitēriju no lūgšanu zāles atdala koka dievgalds. Kancele un trīs baznīcā esošie altāri ir darināti no ozola koka un veidoti gotikas stilā. Galvenais jeb centrālais altāris atrodas centrā pie presbitērija gala sienas. Tajā atrodas dievnama patrona Svētā Jāzepa skulptūra, Jaunavas Marijas un citu svēto tēli. Abi sānu altāri atrodas dievgalda abos sānos, lūgšanu zāles pusē. Labās puses altārī ir Svētā Laurencija altāris ar gleznām, bet kreisajā — Jaunavas Marijas altāris ar gleznām. Pie pīlāra redzama 1938. gada 2. oktobrī iesvētītā piemiņas plāksne atcerei, ka Romas pāvests Pijs XI 1934. gadā devis svētību prāvestam Antonam Rukmanim un Dunavas draudzei.
Draudze
Draudze iekļaujas Romas Katoļu Rīgas Metropolijas klēra Jelgavas diecēzē. Draudzi apkalpo prāvests Edvards Zaksis. Draudze sāka veidoties 17. gadsimta otrajā pusē, kad Dunavā bijis jezuītu misiju punkts. Vēlākos gados Dunavas dievnams bijis Dvietes baznīcas filiāle. Uzbūvējot jauno dievnamu, Dunava kļuvusi par patstāvīgu draudzi. Draudzei piederīgi ir katoļi, kas dzīvo Dunavā un tās apkārtnē. Dievkalpojumi notiek vienu reizi nedēļā un svētku dienās. Draudzei ir piecas kapsētas — Dunavas, Vuškānu, Skudru, Celminieku un Krišķinānu kapsēta.
Draudzes lielākie svētki un atlaidas
Draudzes lielākie svētki ir Svētā Jāzepa diena, Svētā Laurencija svētki — 40 stundas, Svētās Cecīlijas diena un Kristus Karaļa svētki.
Līdaku ezers (Puzes pagasts)
Līdaku ezers (arī Līdakezers) ir beznoteces ezers Ventspils novada Puzes pagasta dienvidos.
Ūdens krāsa - brūnūdens. Ezers ietilpst dabas lieguma "Stiklu purvi" teritorijā.
Drafts
Drafts (en) ir process, kurā noteikti spēlētāji tiek iedalīti dažādās sporta komandās. Draftā komandas izvēlas pieejamos spēlētājus, komandai pēc tam ir ekskluzīva iespēja noslēgt līgumu ar šo spēlētāju, nevienai citai komandai nav tiesību noslēgt līgumu ar attiecīgo spēlētāju (izņemot maiņas darījumos iegūtos spēlētājus).
Vēl pastāv paplašināšanās drafts, kurā tikko dibināta komanda izvēles sev spēlētājus no citu komandu spēlētājiem, un dispersal drafts, kurā līgas atlikušās komandas sadala spēlētājus no tikko eksistēt beigušās komandas spēlētājiem.
Pirmais oficiālais drafts notika 1935. gadā amerikāņu futbola NFL līgā, pēc tam to savā līgā ieviesa basketbola NBA (1947), hokeja NHL (1963) un beisbola MLB (1965).
Parasti drafti tiek rīkoti Ziemeļamerikas lielajās profesionālajās līgās, tomēr arī citur pastāv drafta sistēma (piemēram, Indijā kriketā, Austrālijā austrāliešu futbolā, Krievijā hokejā).
Svaikstiks
Svaikstiks (jaunprūšu: *Swāikstiks, no *swāikstan (*swāigstan) — 'gaisma') prūšu mitoloģijā ir gaismas un auglības dievs, kas rūpējas par labības un zāles augšanu un lopu vairošanos. Pastāvīgi minēts dažādos 16. un 17. gadsimta prūšu dievu sarakstos, kur parasti ierindots vai nu kā otrais (aiz Ukapirma) vai ceturtais (aiz Pērkona) svarīgākais prūšu dievs.
Jānis Balodis
Jānis Balodis var būt:
Stivrenieki
Stivrenieki (arī Stiurinīki, latgaliski: Styurinīki) ir ciems Vārkavas novada Vārkavas pagastā. Atrodas pagasta rietumu daļā 1,0 km no pagasta centra Vārkavas, 7,0 km no novada centra Vecvārkavas un 208,7 km no Rīgas.
Apdzīvotā vieta atrodas pie autoceļa V751 (Vecvārkava–Ančkini–Pieniņi–Kauša), Vārkavas ciema dienvidu pievārtē.
Jānis Apeters
Jānis Apeters (ru, 1890—1938) bija latviešu izcelsmes padomju čekists, represīvo organizāciju darbinieks.
Dzīvesgājums
Dzimis 1890. gada 16. aprīlī Liezēres pagastā zemnieka ģimenē, mācījies grāmatvežu kursos. 1905. gada revolūcijas laikā iestājās LSDSP. Pirmā pasaules kara sākumā 1914. gadā viņu iesauca Krievijas impērijas armijā, kā 26. Sibīrijas strēlnieku pulka kareivis 1914. gadā piedalījās Austrumprūsijas kaujās. 1917. gadā iestājās Krievijas sociāldemokrātiskajā strādnieku partijā, novembrī viņu ievēlēja par Krievijas Satversmes sapulces deputātu. 1918. gada februārī bija Augstākās virspavēlniecības štāba komisārs Mogiļevā, vēlāk Brjanskas apgabala Militārās kontroles departamenta vadītājs.
Krievijas pilsoņu kara laikā Apēters bija Rietumu frontes čekas īpašā departamenta vadītājs, vēlāk Ukrainas čekas īpašā departamenta vadītājs, pēc tam 12. armijas Īpašā departamenta vadītājs. Pēc kara beigām turpināja darboties OGPU struktūrās.
1933. gadā absolvēja Ārējās tirdzniecības akadēmiju (Академия внешней торговли), bija NKVD Sanitārās-kūrortu daļas priekšnieks (1934—1937). 1937. gadā kļuva par pirmo Solovku īpašās nozīmes nometnes (SLON, Solovku salās) vadītāju
Lielā terora laikā 1937. gada 11. decembrī Apeteru arestēja kā Latvijas spiegu-fašistu organizācijas biedru. Pēc ilgstošām pratināšanām 1938. gada 22. augustā viņam piesprieda nāvessodu par valsts nodevību un dalību pretpadomju revolucionārā organizācijā un tajā pašā dienā viņu nošāva. Apbedīts NKVD šautuvē "Kommunarka". 2014. gada 4. septembrī ar Krievijas Federācijas Augstākās tiesas lēmumu tika atteikta Apetera reabilitācija.
344. mikroautobusu maršruts (Rīga)
344. ekspresbusu maršruts bija Rīgas sabiedriskā transporta maršruts, kas kursēja no Abrenes ielas līdz Iļģuciemam.
No 2020. gada 1. janvāra 244. minibusu maršruts tika aizstāts ar 344. ekspresbusa maršrutu, kurā nedarbojas Rīgas domes piešķirtās atlaides. Galapunkts Centrālajā stacijā tika aizvietots ar galapunktu Abrenes ielā. Zemās pasažieru plūsmas dēļ no 2021. gada 15. novembra maršruts "īslaicīgi" tika slēgts. RMS maksātnespējas procesa uzsākšana 2022. gada septembrī slēdza maršrutu pavisām.
Maršruts
Abrenes iela — Iļģuciems kursēja pa šādām ielām: Abrenes iela, Dzirnavu iela, Satekles iela, Marijas iela, 13. janvāra iela, 11. novembra krastmala, Akmens tilts, Uzvaras bulvāris, Bāriņu iela, Nometņu iela, Lapu iela, Melnsila iela, Vīlipa iela, Dzirciema iela Lidoņu iela, Spilves iela un Buļļu iela.
Iļģuciems — Abrenes iela kursēja pa šādām ielām: Buļļu iela, Spilves iela, Dzirciema iela, Vīlipa iela, Melnsila iela, Lapu iela, Nometņu iela, Bāriņu iela, Uzvaras bulvāris, Akmens tilts, 11. novembra krastmala, 13. janvāra iela, Marijas iela, Satekles iela, Dzirnavu iela un Abrenes iela.
Pieturvietas
344. autobusu maršrutā pavisam kopā bija 44 pieturas. Maršrutā Centrālās stacija — Iļģuciems bija 19 pieturas, bet maršrutā Iļģuciems — Centrālās stacija ir 25 pieturas.
SønderjyskE Fodbold
SonderjyskE Fodbold ir Dānijas futbola klubs no Haderslevas, kas spēlē Dānijas Superlīgā. 2019.—2020. gada sezonā uzvarēja Dānijas kausa izcīņā.
Būdele
Būdele ir ciems Limbažu novada Pāles pagastā. Atrodas pagasta ziemeļu daļā.
Apdzīvotā vieta atrodas pie autoceļa V116, Sausupes upes krastā.
Blanīks
Blanīks (cz) ir 638 metrus augsts kalns Čehijas centrālajā daļā, Centrālčehijas apgabala Benešovas apriņķī. Kalnā un tā apkaimē izveidots dabas parks (chráněná krajinná oblast).
5. gadsimtā pirms mūsu ēras, Halštates kultūras periodā, Blanīka virsotnē atradās nocietinājumi. 1941. gadā kalna virsotnē izbūvēja koka skatu torni. Šeit atrodamas arī 18. gadsimta kapelas drupas. Ar Blanīku saistās čehu tautas leģenda par kalna iekšpusē dusošajiem bruņiniekiem Svētā Vāclava vadībā, kas modīsies un dosies cīņā brīdī, kad čehu nācijai pienāks visgrūtākie laiki.
Hokejs 1948. gada ziemas olimpiskajās spēlēs
1948. gada Sanktmoricas ziemas olimpisko spēļu sacensības hokejā norisinājās no 1948. gada 30. janvāra līdz 8. februārim. Vienlaikus turnīrs bija arī 15. Pasaules čempionāts, kā arī 26. Eiropas čempionāts.
Jānis Balodis (komunists)
Jānis Balodis ( — ) bija Latvijas politiķis. Bijis 3. Saeimas deputāts, Latvijas Komunistiskās partijas biedrs.
Biogrāfija
Jānis Balodis piedzima Pociema pagastā. Pirms iesaistīšanās politikā bija apavstrādnieks.
1928. gadā ievēlēts 3. Saeimā no Strādnieku un zemnieku partijas (Latvijas Komunistiskās partijas) saraksta. Amatā palicis līdz Saeimas pilnvaru beigām 1931. gadā. Neilgi pēc tam kopā ar ģimeni pārcēlies uz PSRS.
arestēts par dalību "kontrrevolucionārā teroristu organizācijā". viņam piespriests un izpildīts nāvessods nošaujot. Apglabāts masu kapā Maskavas Donas kapsētā. ar PSRS Augstākās Padomes Kara kolēģijas lēmumu reabilitēts.
Tas Latviešu Ļaužu Draugs
Tas Latviešu Ļaužu Draugs (vecajā ortogrāfijā: Tas Latweeschu łauschu draugs) bija no 1832. līdz 1846. gadam latviešu valodā iznākošs nedēļas laikraksts, ko izdeva Rīgas Jāņa latviešu draudzes virsmācītājs Hermanis Treijs (1794–1849). No 1838. gada laikraksta nosaukums bija Tas Latviešu Draugs.
Darbības uzsākšana
Kopš 1822. gada mācītājs Kārlis Frīdrihs Vatsons Jelgavā iespieda preses izdevumu "Latviešu Avīzes". 1831. gada novembrī mācītājs Johans Hermanis Treijs izplatīja iespiestu lapiņu “Dievs palīdz, mīļi latvieši!”, kurā pavēstīja par jaunas nedēļas avīzes izdošanu. Pirmais laikraksta numurs iznāca 1832. gada 1. janvārī. Laikraksta redaktors Hermanis Treijs rakstīja:"'Laikam tu domā, ka latvieši iekš Vidzemes un Kurzemes pavisam nevar kļūt citā dzīves kārtā, nekā zemnieka un kalpa kārta. Tu pievilies, jo tāpat kā iekš visas pasaules tam, kas māk, tā arī iekš mūsu tēvu zemes ikvienam cilvēkam, kas ko labu ir mācījies un čakls uz darbiem, gods un maize nākas.'"Avīzes pirmajā gadagājumā bija nodrukāts Anša Leitāna dzejolis “Tuvāku mīlestība”, tajā publicējās arī Ansis Līventāls, Jānis Ruģēns un Ernests Dinsbergs. Laikrakstam iznāca pielikumi – gan patstāvīgie reliģiska satura un populārzinātniski, gan nelieli vienreizēji izdevumi par aktualitātēm – Rīgas rātes paziņojums par jaunas krājkases dibināšanu, par Nabagu apgādāšanas komisiju Rīgas pilsētā u.tml.
Saturs
Laikraksts informēja par jaunākajiem notikumiem gan pašu zemē, gan ārvalstīs. Vietējo ziņu, draudžu dzīves pārskatu veidošanā iesaistījās korespondenti no dažādām Latvijas vietām, to starpā arī daudzi latvieši – tautskolotāji, rakstveži vai pat vienkārši zemnieki.
Iecienīts temats laikraksta slejās bija vēršanās pret zemnieku aizplūšanu uz pilsētām. Lauku dzīves idille atainota gan rakstos, gan literāru žanru darbos. Kādā publikācijā vecs zemnieks raksta savam dēlam vēstuli, lūdzot tam vairīties no kārdināšanām un atgriezties mājās:"'Kas tev dzina, dēls, atstāt godīgu zemnieku būšanu un uzņemt citu dzīves būšanu tāl no tēva un mātes un no visiem mīļiem radiem; tādu darbu, ko tu vēl neproti, tādu kārtu, kur jaunas un grūtākas kārdināšanas tev sagaida? Vai maizes tev še trūka?'"Iecienīts audzinošs temats bija arī vēršanās pret dzeršanu, piemēram, stāstā par atturības kustību “Mālukrodzinieka vēstule”, Anša Līventāla dzejolī “Žūpu Bērtulis un sātības biedrs” un citos materiālos.
Pasaules notikumu pārstāstiem Treija laikraksts kā avotu izmantoja vācu presi. Notikumu aptvērums bija plašs: nelaimes gadījumi, ievērojami notikumi, nemieri un revolūcijas, zemestrīces un stipras vētras, slimības, sevišķi holera, kas plosījās daudzās Eiropas valstīs, un Ziemeļameriku skārusī un mēra epidēmija. Laikraksts nevairījās arī no Latvijas muižniekiem jūtīgā temata par vergu atbrīvošanas kustību Amerikā.
Laikrakstā netrūka arī ļaudīm tik nepieciešamo praktisko padomu. Te mācīts, “kā zemīte mīļa jāstrādā un jākopj, lai viņas augļi vairotos un zemnieku dzīvošana labumā ietu”, izskaidrotas deviņu lauku sistēmas priekšrocības, Ansis Leitāns "Darbu rullī" pa mēnešiem precīzi norāda uz darāmajiem darbiem. Avīze centās pievērst lauku ļaužu uzmanību retākām kultūrām, mācot kopt augļu dārzus, potēt augļu kokus, audzēt apiņus, kopt mežus, pazīt koku lietderību, piemēram, rakstā “Cik daudz tie koki lieti der, kas Vidzemes un Kurzemes mežos aug”. Izskaidrota arī “jauna derīga vīze lopus barot”. Stāstīts par veterināriju, biškopību, lauku saimniecības tehniku, citviet mācīts ar maijvaboļu palīdzību ārstēt traku vilku un suņu kodumus. Lielvārdes mācītājs Dionīsijs Gotfrīds Krons mācīja “taisīt kontraktus” un rakstīt vēstules. Bija izskaidroti baznīcas likumi.
Avīzei rūpēja lasītāju garīgais apvārsnis, tāpēc tika ievietoti populārzinātniski raksti par dabaszinātni un vēsturi. Durbes mācītājs Fridrihs Runclers iepazīstināja lasītājus ar kurmi, zirnekļiem, čūskām, krokodiliem, ziloņiem. Pēc “augsti mācītu vīru” (piemēram, K. Linneja) teorijām tika izskaidrots, kā rodas sniegs, cik tālu saule atrodas no zemes. Liepupes mācītājs Arnolds Gotlībs Velligs 83 turpinājumos sagatavoja “Tās īsas ziņas par mūsu pasauli jeb zemi” (pasaules valstu ģeogrāfiju).
Avīzē publicējās arī pirmā latviešu izcelsmes sieviešu dzimuma rakstniece - Steinbaumu Doroteja. Dialoga formā viņa uzrakstīja Latvijas vēsturi, kā arī publicēja savus dzejoļus.
Aizliegšana
Laikraksta izdošana tika apturēta 1846. gadā, jo tajā vērsās pret latviešu pāreju pareizticībā rakstā “Tas vecs uzticams mācītājs Leišu zemē un viņa audzēknis Jānis”. Stāstā tēlots, ka Leišu zemi piemeklēja sūri bada gadi, Biržu luterāņu draudzē izplatījušās ziņas, ka poļu ķēniņš visus latviešus, kas pieņemšot ķēniņa ticību, apbalvošot ar zemes gabaliem. Gan vecais mācītājs brīdinājis tādām runām neticēt, gan to pašu tautiešiem lūdzis arī viņa audzēknis Jānis, taču latvieši viņos neklausījušies un bariem devušies uz Viļņu pierakstīties katoļticībā. Ļaudis gan savu ticību atmetuši, bet beigās dabūjuši pievilties, jo solītos labumus nav saņēmuši. Krievijas valdība saprata, ka stāsts vēršas pie latviešiem ar aicinājumu nepāriet pareizticībā, kas tolaik daudzās Vidzemes draudzēs norisinājās masveidā. Toreizējais ģenerālgubernators Jevgēņijs Golovins avīzes iznākšanu apturēja un izrēķinājās ar tās redaktoru, izsūtot viņu uz Kauņu uz pieciem gadiem.
Fizikas dzinis
Fizikas dzinis (angļu: Physics engine) ir datoru programmatūra, kas nodrošina aptuvenu simulāciju noteiktu fiziskās sistēmas, piemēram, cieta ķermeņa dinamiku (ieskaitot sadursmes atklāšanu), mīksto ķermeņa dinamiku, un šķidruma dinamiku, izmantošanas darbību jomās datorgrafikā, videospēlēs un filmās. To galvenie pielietošanas veidi ir videospēlēs (parasti kā starpprogrammatūra), šajā gadījumā simulācijas notiek reāllaikā. Termins dažreiz tiek izmantots vispārīgāk, lai aprakstītu jebkuru programmatūras sistēmu fizisku parādību imitēšanai, piemēram, augstas veiktspējas zinātnisko simulāciju.
Apraksts
Ir divas fizikas dziņu klases: reāllaika un augstas precizitātes. Ļoti precīziem fizikas dziņiem ir nepieciešama lielāka apstrādes jauda, lai aprēķinātu ļoti precīzu fiziku un tos parasti izmanto zinātnieki un datoru animācijas filmās. Reāllaika fizikas dziņi - tie tiek izmantoti videospēlēs un citos interaktīvās skaitļošanas veidos - izmanto vienkāršotus aprēķinus un samazinātu precizitāti, lai savlaicīgi aprēķinātu, lai spēle reaģētu ar spēlei atbilstošu ātrumu.
Zinātniskie dziņi
Viens no pirmajiem vispārējas nozīmes datoriem, ENIAC, tika izmantots kā ļoti vienkāršs fizikas dziņa tips. To izmantoja, lai izstrādātu ballistikas tabulas, lai palīdzētu Amerikas Savienoto Valstu militārajam novērojumiem, kur dažādu artilērijas lodes nolaižas, kad tās izšautas mainīgā leņķī, kā arī ņemot vērā vēja izraisīto novirzi. Rezultāti tika aprēķināti tikai vienu reizi, un tie tika tabulēti drukātās tabulās, kuras izdalīja artilērijas komandieriem.
Spēļu dziņi
Lielākajā daļā datorspēļu procesora ātrums un spēle ir svarīgāki par simulācijas precizitāti. Tā rezultātā tiek izstrādāti fizikas dziņu projekti, kas dod rezultātus reāllaikā, bet kas atkārto reālās pasaules fiziku tikai vienkāršiem gadījumiem un parasti ar nelielu tuvinājumu. Biežāk simulācija ir vērsta uz “uztveres pareizas” tuvināšanas, nevis reālas simulācijas sniegšanu. Tomēr daži spēļu dziņi, piemēram, Avotu, izmanto fiziku mīklās vai kaujas situācijās. Tam nepieciešama precīzāka fizika, lai, piemēram, objekta impulss varētu pieklauvēt šķērsli vai pacelt grimstošu priekšmetu.
Fizikāli balstīta personāžu animācija agrāk izmantoja tikai stingru ķermeņa dinamiku, jo tos ir ātrāk un vieglāk aprēķināt, bet mūsdienu spēles un filmas sāk izmantot ķermeņa mīksto ķermeni. Mīkstā ķermeņa fizika tiek izmantota arī daļiņu iedarbībai, šķidrumiem un audumam. Dažreiz tiek nodrošināta noteikta veida ierobežota šķidruma dinamika, lai modelētu ūdeni un citus šķidrumus, kā arī uguns un sprādzienu plūsmu caur gaisu.
Sadursmes atklāšana
Spēlēs esošie objekti mijiedarbojas ar spēlētāju, vidi un viens ar otru. Parasti lielāko daļu spēļu 3D objektu attēlo divas atsevišķas acis vai formas. Viena no šīm acīm ir ļoti sarežģītā un detalizētā forma, kas redzama spēles spēlētājam, piemēram, vāze ar elegantiem izliektiem un cilpveida rokturiem. Ātruma labad objekta attēlošanai ar fizikas motoru tiek izmantota otra, vienkāršota, neredzama acs, lai fizikas motors parauga vāzi traktētu kā vienkāršu cilindru. Tādējādi nebūtu iespējams izšaut lādiņu caur vāzes roktura caurumiem, jo ​​fizikālā motora modelis ir balstīts uz cilindru. Fizikālajā apstrādē izmantoto vienkāršoto sietu bieži sauc par sadursmes ģeometriju. Tas var būt iesiešanas kaste, lode vai izliekts korpuss. Dzinēji, kuru galīgā forma sadursmes noteikšanai izmanto ierobežojošās kastes vai ierobežojošās sfēras, tiek uzskatīti par ārkārtīgi vienkāršiem. Parasti ierobežojošo lodziņu plašas fāzes sadursmju noteikšanai izmanto, lai sašaurinātu iespējamo sadursmju skaitu, pirms sadursmes atklāšanas šaurā fāzē tiek veikta dārga acs sadursmes noteikšanai.
Lielie Ondzuļi
Lielie Ondzuļi ir ciems Izvaltas pagastā, Krāslavas novadā. Atrodas 260 km attālumā no Rīgas.
Fizikas dzinis
Sadursmes atklāšana
Cits diskrētas sadursmes noteikšanas precizitātes aspekts ietver kadru ātrumu vai mirkļu skaitu sekundē, kad tiek aprēķināta fizika. Katru rāmi uzskata par atdalītu no visiem pārējiem kadriem, un atstarpe starp kadriem netiek aprēķināta. Zems kadru ātrums un mazs ātri pārvietojošs objekts rada situāciju, kad objekts vienmērīgi nepārvietojas telpā, bet, šķiet, tā vietā teleportējas no viena vietas telpā uz nākamo, kad tiek aprēķināts katrs kadrs. Šāviņi, kas pārvietojas ar pietiekami lielu ātrumu, palaida garām mērķus, ja mērķis ir pietiekami mazs, lai ietilptu spraugā starp ātri kustīga šāviņa aprēķinātajiem kadriem. Šīs nepilnības novēršanai tiek izmantotas dažādas metodes, piemēram, Second Life lādiņu attēlojums kā bultiņas ar neredzamām aizmugures astēm, kas garākas par rāmju spraugu, lai sadurstu ar jebkuru objektu, kas varētu ietilpt starp aprēķinātajiem kadriem.
Mīksta ķermeņa dinamika
Alternatīva cieto ķermeņa fizikas sistēmu ierobežojošo kārbu balstīšanai ir izmanto uz galīgo elementu balstītu sistēmu. Šādā sistēmā 3D objektam tiek izveidots trīsdimensiju, tilpuma sadalījums. Testēšanas rezultātā tiek iegūti vairāki ierobežoti elementi, kas attēlo objekta fizikālās īpašības, piemēram, stingrību, plastiskumu un tilpuma saglabāšanu. Pēc konstruēšanas galīgos elementus risinātājs izmanto, lai modelētu spriegumu 3D objektā. Uzsvars tiek izmantots, lai vadītu lūzumus, deformācijas un citus fiziskus efektus ar augstu reālisma un unikalitātes pakāpi. Palielinoties modelēto elementu skaitam, palielinās motora spēja modelēt fizisko izturēšanos. 3D objekta vizuālo attēlojumu maina galīgo elementu sistēma, izmantojot deformācijas ēnojumu, kas darbojas uz CPU vai GPU. Pabeigto elementu bāzes sistēmas nebija praktiski izmantojamas spēlēs, jo tām bija raksturīga augsta veiktspēja un trūka instrumentu, lai izveidotu 3D elementu galīgo elementu attēlojumus. Ar augstākas veiktspējas procesoriem un instrumentiem, lai ātri izveidotu apjomīgus teselējumus, rotaļās sāka izmantot reālā laika galīgo elementu sistēmas, sākot ar Zvaigžņu kariem: Spēks mostas, kas izmantoja digitālo molekulāro materiālu koka, tērauda, miesu un augus, izmantojot doktora disertācijas ietvaros algoritmu, ko izstrādājis Dr James O'Brien kā daļu no savas doktora disertācijas.
Paradigmas
Videospēļu fizikas dziņiem parasti ir divi galvenie komponenti: sadursmju atklāšanas / sadursmes reaģēšanas sistēma un dinamikas imitācijas komponents, kas atbild par spēku novēršanu, kas ietekmē imitētos objektus. Mūsdienu fizikas dziņos var būt arī šķidruma simulācijas, animācijas vadības sistēmas un aktīvu integrācijas rīki. Ir trīs galvenās cietvielu fiziskās imitācijas paradigmas:
Visbeidzot, ir iespējamas hibrīdas metodes, kas apvieno iepriekšminēto paradigmu aspektus
Ierobežojumi
Fizikas dziņa reālisma galvenā robeža ir skaitļu precizitāte, kas apzīmē objektus un spēkus, kas iedarbojas uz objektiem. Ja precizitāte ir pārāk zema, noapaļošanas kļūdas ietekmē rezultātus un mazās svārstības, kas nav modelētas simulācijā, var krasi mainīt paredzamos rezultātus; simulēti objekti var uzvesties negaidīti vai nonākt nepareizā vietā. Kļūdas tiek kombinētas situācijās, kad divi brīvi kustīgi objekti ir savienoti kopā ar precizitāti, kas ir lielāka par to, ko var aprēķināt fizikas dzinis. Tas var novest pie nedabiskas uzkrāšanās enerģijas objektā noapaļošanas kļūdu dēļ, kas sāk vardarbīgi kratīt un galu galā izpūst objektus. Jebkurš brīvi kustīgu fizikālu objektu tips var parādīt šo problēmu, taču tas ir īpaši pakļauts ķēžu posmu ietekmēšanai zem lielas spriedzes un riteņu priekšmetiem ar aktīvi fiziski nesošām virsmām. Augstāka precizitāte samazina pozīcijas / spēka kļūdas, bet rēķinoties ar lielāku CPU jaudu, kas nepieciešama aprēķiniem.
Atsauces
<references group="" responsive="1">
1985. gada Eiropas čempionāts basketbolā
1985. gada Eiropas čempionāts basketbolā (EuroBasket 1985) bija 24. kontinenta čempionāts, kas norisinājās Rietumvācijā laika posmā no līdz. Eiropas čempionātā piedalījās 12 Eiropas vīriešu basketbola valstsvienības. Uzvaru tajā izcīnīja PSRS izlase, kuras sastāvā spēlēja arī Valdis Valters.
Antarktiskā konverģence
Antarktiskā konverģence ir Antarktiku pilnībā apskaujoša līkne, kas iezīmē robežu, kur uz ziemeļiem plūstošās aukstās ūdens masas no dienvidiem sastopas ar Subantarktikas relatīvi siltākajām ūdens masām. Konverģences zona ir aptuveni 30—50 km plata un tās atrašanās ģeogrāfiskais platums sezonāli var mainīties 150 km robežās. Antarktisko konverģenci pirmais aprakstījis angļu astronoms un ģeofiziķis Edmonds Halejs 1700. gadā.
Konverģences līnija šķērso Atlantijas, Indijas un Kluso okeānus starp 48° un 61° dienvidu paralēlēm ziemeļos no Rietumvēju straumes. Šo līniju dažkārt uzskata par Dienvidu okeāna dabisko ziemeļu robežu.
Konverģences zonā aukstākais un blīvākais Antarktikas ūdens iegrimst zem siltākā no ziemeļiem plūstošā ūdens aptuveni 800 m dziļumā un turpina plūst ziemeļu virzienā. Uz iegrimšanas robežas ūdens temperatūra var strauji kristies no +8 °C līdz +2 °C. Ūdens konverģences zona ir ļoti produktīva vide jūras organismiem, sevišķi Antarktikas krilam. 1980. gadā tika noslēgta konvencija Antarktikas jūras resursu aizsardzībai, kur konverģences līnija tika definēta šādām koordinātām: 50°S, 0°; 50°S, 30°E; 45°S, 30°E; 45°S, 80°E; 55°S, 80°E; 55°S, 150°E; 60°S, 150°E; 60°S, 50°W; 50°S, 50°W; 50°S, 0°.
Orhestra
Orhestra (el2) ir īpašs laukums Senās Grieķijas un Romas teātrī, uz kura atradās koris un aktieri. Tāda pati izcelsme ir mūsdienu vārdam 'orķestris'.
1752. gads Latvijā
Šajā lapā ir apkopoti '''1752. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Šaripauka
Šaripauka (arī Šaripovka) ir ciems Vārkavas novada Vārkavas pagastā. Atrodas pagasta centrālajā daļā 7,1 km no pagasta centra Vārkavas, 9,7 km no novada centra Vecvārkavas un 210,1 km no Rīgas.
Apdzīvotā vieta atrodas pie autoceļa V750 (Stolderi–Vecvārkava), Bleidas ezera ziemeļu krastā.
Filips Stjuarts Milners-Berijs
Filips Stjuarts Milners-Berijs (en; Londona —  Londona) bija Lielbritānijas matemātiķis un šahists.
Biogrāfija
Piedzimis skolotāja ģimenē kā otrais no sešiem bērniem. Agri sevi parādījis kā talantīgs šahists. 1923. gadā uzvarējis Lielbritānijas jauniešu šaha čempionātā. Pēc skolas beigšanas iestājies Kembridžas Universitātē, kur bijis universitātes šaha izlases dalībnieks un sadraudzējies ar citu vēlāk pazīstamu angļu šahistu Konelu Hjū O'Donelu Aleksanderu. Pēc augstskolas beigšanas no 1929. līdz 1938. gadam strādājis Londonas fondu biržā. No 1938. līdz 1945. gadam bijis laikraksta The Times šaha apskatnieks (šajā amatā vēlāk viņu nomainījis Harijs Golombeks).
Otrā pasaules kara laikā nodarbojies ar kriptogrāfiju, strādājis kopā ar Alanu Tjūringu pie Enigmas koda atšifrēšanas. No 1943. gada bijis 6. nodaļas priekšnieks, kas bijusi atbildīga par vācu radiogrammu atšifrēšanu.
Pēc kara strādājis Apvienotās Karalistes Valsts kasē un Veselības ministrijā, bet vēlāk - Britu apbalvojumu sistēmā. 1947. gadā apprecējies, ģimenē piedzimis dēls un divas meitas. 1953. gadā izcīnījis sudraba medaļu Lielbritānijas šaha čempionātā (uzvarējis Daniels Janovskis). No 1970. līdz 1973. gadam bijis Lielbritānijas šaha federācijas prezidents.
Pārstāvējis Anglijas komandu lielākajos komandu šaha turnīros:
Devis nozīmīgu ieguldījumu šaha atklātņu teorijā. Nimcoviča aizsardzībā turnīru praksē ieviesis variantu: 1. d4 Zf6 2. c4 e6 3. Zc3 Lb4 4. Dc2 Zc6 ar sekojošo Dе7, d6 un е5, kuru vēlāk attīstījis Marks Taimanovs. Franču aizsardzībā piedāvājis gambīta variantu: 1. e4 e6 2. d4 d5 3. e5 c5 4. c3 Zc6 5. Zf3 Db6 6. Ld3 cxd4 7. cxd4 Ld7 8. 0—0!? Zxd4 9. Zxd4 Dxd4 10. Zc3, bet Krievu aizsardzībā izstrādājis variantu: 1. e4 e5 2. Zf3 Zf6 3. Zxe5 d6 4. Zf3 Zxe4 5. De2 De7 6. d3 Zf6 7. Lg5 Zbd7.
PSKP CK ģenerālsekretāru uzskaitījums
Šajā uzskaitījumā apkopoti Padomju Savienības komunistiskās partijas Centrālās komitejas ģenerālsekretāri (PSKP CK ģenerālsekretārs; ru) bija vadošais amats Padomju Savienības komunistiskajā partijā. Ar atsevišķiem izņēmumiem Centrālās komitejas ģenerālsekretārs bija arī Padomju Savienības vadītājs.
Rasmuss Ristolainens
Rasmuss Ristolainens (fi; dzimis ) ir somu hokejists, aizsargs. Pašlaik (2018) Ristolainens spēlē Nacionālās hokeja līgas kluba Bufalo "Sabres" sastāvā.
PSKP CK ģenerālsekretāru uzskaitījums
Ģenerālsekretāri
{{legend| Red | Padomju Savienības komunistiskā partija }}
Rasmuss Ristolainens
Spēlētāja karjera
Profesionāļa karjeru Ristolainens sāka 2010.—11. gada sezonā, kad aizvadīja savu debijas spēli SM līgas kluba Turku TPS rindās. Jau nākamajā sezonā aizsargam komandas sastāvā izdevās nostiprināties, tajā aizvadot arī 2012.—13. gada sezonu.
2013. gada vasarā Ristolainens tika izvēlēts NHL draftā ar augsto astoto numuru, un komandas treniņnometnē viņam izdevās izcīnīt vietu NHL kluba Bufalo "Sabres" sastāvā. Turpmākajās sezonas kļuva par vienu no komandas vadošajiem aizsargiem un 2016. gada vasarā pagarināja līgumu ar "Sabres" uz nākamajām sešām sezonām par 5,4 miljoniem ASV dolāru gadā.
Somijas hokeja izlases rindās spēlējis 2012., 2013. un 2014. gada Pasaules čempionātos junioriem.
Maziere
Maziere (arī Mazais ezers, Mazieres ezers, Pirts ezers) ir caurteces ezers Ventspils novada Puzes pagasta dienvidos.
Maziere izveidojusies no Baltijas ledus ezera. Atrodas glaciokarsta ieplakā, ar vāju caurteci. Ezeram caurtek Vecieres upe. Ūdens krāsa - brūnūdens. Ezers ietilpst dabas lieguma "Stiklu purvi" teritorijā.
Ezeram dienvidos un austrumos atrodas Stiklu ciems. No 1853. līdz 1915. gadam ezera krastā darbojās stikla fabrika.
Lielauce
Lielauce ir ciems Dobeles novada Lielauces pagastā, pagasta centrs. Izvietojies pagasta austrumu daļā Lielauces ezera dienvidu krastā pie autoceļa P104 31 km no novada centra Dobeles un 110 km no Rīgas. Lielaucē atrodas pagasta pārvalde, tautas nams, bibliotēka, veikals. Apdzīvotā vieta veidojusies ap Lielauces muižas centru un vēsturiskā pagasta valdi. Muižas apbūve ir valsts nozīmes arhitektūras piemineklis.
Izvestija CIK
Izvestija CIK (ru) ir Krievijas vissezonas polārstacija Arktikā. Izvietojusies Izvestijas CIK salu arhipelāga lielākas salas Troinojas vidusdaļā Karas jūras krastā.
Vēsture
Stacija izveidota 1953. gada 15. septembrī Troinojas salas dienvidaustrumu krastā bijušajā Ziemeļu jūras ceļa hidrogrāfiskajā bāzē (1952-1953). 1962. gadā stacija pārnesta 5 km uz ziemeļrietumiem Poļarņika līča krastā. Stacijā tiek veikti regulāri hidrometeoroloģiskie un ģeofiziskie novērojumi.
Matija Nastasičs
Matija Nastasičs (dzimis ) ir Serbijas futbolists, aizsargs, Serbijas futbola izlases dalībnieks. Kopš 2015. gada spēlē Vācijas Bundeslīgas kluba Gelzenkirhenes "Schalke 04" sastāvā.
Sasniegumi
Manchester City
Teenage Paparazzo
Teenage Paparazzo ir 2010. gada Apvienotās Karalistes un Indijas dokumentāla filma, kura režisors, kā arī viens no producentiem, scenārija autoriem un galveno lomu atveidotājiem ir Edriens Greniers. Citas lomas filmā atveido Lindsija Loena, Ostins Visščediks, Parisa Hiltone, Aleks Boldvins, Kevins Konolijs, Mets Deimons un Vūpija Goldberga. Filmas pirmizrāde notika Sandensas kinofestivālā.
Filmā tiek apskatīta 14 gadus vecā paparaci fotogrāfa Ostina Visščedika dzīve.
1754. gads Latvijā
Šajā lapā ir apkopoti '''1754. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Stokholmas AIK
Stokholmas AIK var būt Solnas sporta kluba Allmänna Idrottsklubben:
Pavārvalks
Pavārvalks (arī Sipenes upīte, augštecē arī Gudenieku valks) ir Stendes kreisā krasta pieteka Ventspils novadā.
Iztece - uz dienvidiem no Trēbējciema. Tek austrumu-dienvidaustrumu virzienā, pie Sipenes dzirnavu ezera krasi pagriežoties uz ziemeļiem-ziemeļrietumiem. Ietek Stendē augšpus Blāzmas.
Upi šķērso valsts autoceļi V1343 (Dandzītes–Puzenieki) un V1311 (Ugāle–Blāzma–Ance). Upes krastos atrodas Blāzma.
Haidarābādu
Haidarābādu (te, ; ur, izrunā: ) ir pilsēta Indijas centrālās daļas dienvidos, Telangānas štatā. Tā ir Telangānas štata lielākā pilsēta un administratīvais centrs. Pilsēta atrodas Dekānas plato centrā. 2011. gadā Haidarābādu dzīvoja 6,81 miljons iedzīvotāju, un pēc šī rādītāja tā ir ceturtā lielākā pilsēta Indijā aiz Mumbajas, Deli un Bengalūru.
Vēsture
Haidarābādu nosaukuma izcelsme tiek saistīta ar šahu Muhammadu Kuli Kutbu un viņa vietējo telugu kurtizāni Bhagmati. Viņš dibināja pilsētu 1591. gadā un nosauca to par Bhagdžanagaru. Kad kurtizāne pievērsās islāmam, viņas jaunais vārds bija Haidera Mahāla, un arī pilsēta tika pārsaukta. Tiek arī uzskatīts, ka pilsētas nosaukums, iespējams, ir veidojies kā divu vārdu apvienojums, tas ir, no arābu vārda ḥaydar ( — ‘lauva’) un ābād (‘pilsēta’).
1687. gadā Haidarābādu nonāca Mogulu impērijas valdnieka Aurangzeba kontrolē. Pilsēta tika pārsaukta par Darulu Džihādu (tulkojumā: ‘Kara māja’).
1724. gadā izveidojās Haidarābādu valsts, bet pati Haidarābādu par tās administratīvo centru kļuva 1763. gadā. Šis valstiskais veidojums pastāvēja līdz 1948. gadam.
No 1956. līdz 2014. gadam Haidarābādu bija Āndhras Pradēšas štata administratīvais centrs. 2014. gada 2. jūlijā, atdalot 10 apgabalus no Āndhras Pradēšas, izveidots Indijas 29. štats Telangāna. Haidarābādu kļuva par Telangānas administratīvo centru. Āndhras Pradēšas administratīvais centrs tika pārcelts uz Vidžajavādu.
Zalcburgas "Red Bull"
Zalcburgas "Red Bull" var būt:
Firsa Sadovņikova iela
Firsa Sadovņikova iela ir iela Rīgā, Latgales priekšpilsētā Maskavas forštatē. Iela sastāv no 2 braukšanas joslām ar asfalta segumu. Firsa Sadovņikova iela sākas krustojumā ar Dzirnavu ielu un beidzas krustojumā ar Katoļu, Lazdonas un Ludzas ielu. Firsa Sadovņikova ielas posms no tirgus "Latgalīte" līdz Lāčplēša ielai ir ar vienvirziena satiksmi Lāčplēša ielas virzienā. Kopējais ielas garums ir 678 metri. Ielā atrodas pārsvarā daudzstāvu dzīvojamās mūra ēkas, kā arī atsevišķas sabiedriskas celtnes un objekti, tostarp tirgus "Latgalīte" (Sadovņikova ielā 9) un Ebreju vidusskola "Habad" (Lāčplēša ielā 141).
1753. gads Latvijā
Šajā lapā ir apkopoti '''1752. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Firsa Sadovņikova iela
Ielu savienojumi
Firsa Sadovņikova iela krustojas ar šādām ielām:
Akmeņupīte
Akmeņupīte var būt:
Jakubs Jeržābeks
Jakubs Jeržābeks (dzimis ) ir čehu hokejists, aizsargs, Čehijas hokeja izlases dalībnieks. Pašlaik (2018) Jeržābeks spēlē NHL kluba Vašingtonas "Capitals" sastāvā.
Spēlētāja karjera
Profesionāļa karjeru Jeržābeks uzsāka 2008.—09. gada sezonā, aizvadot divas spēles Čehijas Ekstralīgas kluba HC Plzeň sastāvā. Jau nākamajā sezonā komandas sastāvā viņš aizvadīja 37 spēles. 2013. gadā kopā ar komandu izcīnīja Čehijas čempiona titulu. Pilzenes sastāvā Jeržābeks spēlēja līdz pat 2015.—16. gada sezonas noslēgumam. To viņš noslēdza kā visas līgas rezultatīvākais aizsargs, iegūstot arī līgas labākā aizsarga balvu.
2016. gada vasarā Jeržābeks pievienojās Kontinentālās hokeja līgas klubam Podoļskas "Vitjaz". Pēc sezonas noslēguma aizsargs tika iekļauts līgas simboliskajā izlasē, kā arī piedalījās KHL Zvaigžņu spēlē.
2017. gada 1. maijā aizsargs noslēdza viena gada līgumu ar NHL klubu Monreālas "Canadiens". "Canadiens" rindās aizvadīja 25 spēles, līdz 2018. gada februārī tika aizmainīts uz Vašingtonas "Capitals".
Čehijas hokeja izlases rindās spēlējis divos Pasaules čempionātos.
Valmieras Dizaina un mākslas vidusskola
Valmieras Dizaina un mākslas vidusskola ir mākslas un dizaina vidusskola Valmierā.
Beļģija Eirovīzijas dziesmu konkursā
Beļģija Eirovīzijas dziesmu konkursā ir piedalījusies 63 reizes, no kurām finālos ir piedalījusies 53 reizes, debitējot 1956. gada konkursā. Beļģija ir uzvarējusi 1 reizi — 1986. gada konkursā, kad to pārstāvēja Sandra Kima ar dziesmu J'aime la vie.
Seržs Gnabrī
Seržs Dāvids Gnabrī (Serge David Gnabry; dzimis Štutgartē) ir Vācijas futbolists. Spēlē malējā pussarga pozīcijā, Vācijas futbola izlases dalībnieks. Pašlaik pārstāv Vācijas Bundeslīgas klubu Minhenes "Bayern".
Filips Ubēns
Filips Žans Luijs Ubēns (fr; dzimis, miršanas datums nav zināms) bija beļģu—franču ūdenspolo spēlētājs. Startējis 1900. gada vasaras olimpiskajās spēlēs.